જ્યારે બાલટાલ ખાતે ભૂસ્ખલન થતા યાત્રા સ્થગિત રાખવામાં આવી છે. દાણીબાગ ખાતેના બેઝ કેમ્પ ખાતે ભૂસ્ખલન થયું હોવાથી શ્રીનગર-લેહ રોડ બંધ થઈ ગયો છે. બાલ્ટાલ ખાતે મંગળવારે ભૂસ્ખલન થતા ત્રણ શ્રદ્ધાળુઓના મોત થયા હતા તેમજ ચારને ઈજા પહોંચી હોવાનું પોલીસ અધિકારીએ જણાવ્યું હતું. જ્યારે વરસાદને પગલે ઉપરથી પથ્થરો પડતા ત્રણ દિવસમાં બે યાત્રાળુઓના મોત થયા હતા. દરમિયાન અઘિકારીએ વધુમાં જણાવ્યું કે પશ્ચિમ બંગાળના રહેવાસી સંજય સંતરાનું ગુફા નજીક હ્રદયરોગના હુમલાથી નિધન થયું હતું. 28 જૂનથી પવિત્ર અમરનાથ યાત્રાનો પ્રારંભ થયો છે જેમાં ઊંચાઈ પર હવાનું દબાણ ઓછું ખવાથી કુલ છ લોકોના હ્રદયરોગના હુમલામાં નિધન થયા છે. અત્યાર સુધીમાં કુલ મૃત્યુઆંક 12 થયો છે.